આ પછી વિશ્વમાં બીજા ક્રમાંકિત શ્રીકાંત અને ત્રણ વખતના ઓલિમ્પિક સિલ્વર મેડાલિસ્ટ લી ચોંગ વી વચ્ચે રસપ્રદ મુકાબલો ખેલાયો હતો.જેમાં શ્રીકાંતે ૨૧-૧૭, ૨૧-૧૪થી કારકિર્દીમાં પ્રથમવાર લી ચોંગ સામે વિજય મેળવ્યો હતો. આમ, ભારતે ૨-૦ની સરસાઇ મેળવી લીધી હતી. જોકે, મેન્સ ડબલ્સમાં રાનકીરેડ્ડી-ચિરાગ શેટ્ટીનો પરાજય થતાં ભારતે અજેય સરસાઇ મેળવવાની તક ગુમાવી હતી. ઓલિમ્પિક સિલ્વર મેડાલિસ્ટ સાયના નહેવાલે સોનિયા ચીને ૨૧-૧૧, ૧૯-૨૧, ૨૧-૯થી હરાવીને ભારતને અજેય સરસાઇ સાથે ગોલ્ડ મેડલ અપાવ્યો હતો. ભારતે શ્રીલંકા, પાકિસ્તાન, સ્કોટલેન્ડ, મોરેશિયસ, સિંગાપુરને હરાવીને ફાઇનલમાં પ્રવેશ કર્યો હતો.